Na temelju članka 78. Zakona o koncesijama („Narodne novine“ broj 69/17 i 107/20), članka 35. Zakona o lokalnoj i područnoj (regionalnoj) samoupravi ( „Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19 i 144/20) i članka 22. Statuta Grada Raba („Službene novine Primorsko-goranske županije“ broj 4/21), Gradsko vijeće Grada Raba, na sjednici održanoj 2. kolovoza 2023. godine, donijelo je

**GODIŠNJI PLAN**

**davanja koncesije na području Grada Raba za 2023. godinu**

 Članak 1.

Utvrđuje se Godišnji Plan davanja koncesije na području Grada Raba za 2023. godinu (u daljnjem tekstu: Plan).

 Članak 2.

 Grad Rab u 2023. godini planira dati sljedeću koncesiju:

1. **KONCESIJA ZA OBAVLJANJE KOMUNALNE DJELATNOSTI - DIMNJAČARSKI POSLOVI NA PODRUČJU GRADA RABA U 2023. GODINI.**
* planirani broj koncesija: jedna koncesija tijekom 2023. godine,
* vrsta i predmet koncesije: koncesija za obavljanje komunalne djelatnosti-dimnjačarski poslovi,
* rok na koji se koncesija planira dati: 5 godina,
* početak koncesije: 2023. godina,
* procijenjena godišnja naknada: 2.654,46 € (20.000,00 kuna),
* planirani rashodi od koncesije utvrđuju se u visini troškova pripreme i provedbe postupka za davanje koncesije,
* pravna osnova za davanje koncesije: Zakon o komunalnom gospodarstvu („Narodne novine“ broj 68/18, 110/18 i 32/20), Zakon o koncesijama („Narodne novine“ broj 69/17 i 107/20) i Odluka o obavljanju dimnjačarskih poslova („Službene novine Primorsko-goranske županije“ broj 35/17).

 Članak 3.

 Gradsko vijeće Grada Raba tijekom kalendarske godine ovisno o okolnostima može promijeniti ovaj Plan davanja koncesije.

 Članak 4.

 Plan davanja koncesije dostavlja se ministarstvu nadležnom za financije.

 Članak 5.

 Ovaj Plan stupa na snagu osmog dana od dana objave u „Službenim novinama Primorsko-goranske županije“.

KLASA: 024-04/23-01/04

URBROJ: 2170-13-02-01/02-23-4

Rab, 2. kolovoza 2023.

 **GRADSKO VIJEĆE GRADA RABA**

 **PREDSJEDNIK**

 **Željko Dumičić**